### Beslutninger:

Tilbagesendes Magistratsafdelingen for Teknik og Miljø med bemærkning, at byrådet i sit møde den 31. august 2022 har vedtaget Magistratens indstilling i overensstemmelse med erklæring fra Teknisk Udvalg af 24. august 2022.

###

.

### Resume

Midtbyvisionen er en udløber af beslutningsforslaget fra december 2018 fra Det Konservative Folkeparti, samt den efterfølgende forundersøgelse, der blev forelagt byrådet i efteråret 2020.

Midtbyvisionen er en overordnet vision til inspiration for den fremtidige udvikling af [adresse] – ikke alene den måde vi bor på, men også den måde vi ankommer, færdes, bevæger os, er sammen og den måde vi bruger byens rum og muligheder på. Midtbyvisionen er med andre ord en vision for hverdagslivet og de stærke bykvarterer i [adresse].

Den adresserer tendenser såsom byliv, handels- og adfærdsmønstre, tilgængelighed og social balance, klimaudfordringer- og mål, ønsker om en grønnere midtby med mere blåt, samt kultur- og fritidstilbud i kontinuerlig udvikling.

Fælles for visionens temaer er et særligt fokus på samskabelse og partnerskaber, som skal være bærende for de nye initiativer og muligheder, der skaber fremtidens midtby.

Visionen er baseret på de seks nedenstående temaer, som udfoldes i bilag 1:

• Dyrk bykulturen

• Livet i midtbyen

• Naturen ind i midtbyen

• Mangfoldige handelsgader

• Velkommen til midtbyen

• Løft sammen

Midtbyvisionen var i offentlig høring fra 12. januar til 9. marts 2022, hvor der indløb 15 høringssvar.

Midtbyvisionen hviler på en omfattende inddragelses- og samarbejdsproces lige fra forundersøgelsen i 2019/2020 over dialogmøder med borgere, fællesråd, erhvervsliv og øvrige nøgleaktører i midtbyen under udarbejdelsen og som opfølgning på den offentlige høring til det direkte aftryk, fællesrådene har sat med bidrag til visionens bykvartersbeskrivelser.

### Beslutningspunkter

Det indstilles:

At 1) Midtbyvisionen vedtages endeligt med de i bilag 8 foreslåede ændringer.

### Borgmesterens afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb:

Udvalg: Magistraten

Dato: 08-08-2022

Noah Krogh:

Fremsendes til [adresse] med bemærkning, at Magistraten i mødet den 8. august 2022 anbefaler, at byrådet tiltræder Magistratsafdelingen for Teknik og Miljøs indstilling af 23. juni 2022.

Der udarbejdes notat om omkostningerne ved de midlertidige initiativer på [adresse] og Fredens Torv.

Sophie Rasmussen var forhindret i at deltage i sagens behandling.

Udvalg: [adresse]

Dato: 17-08-2022

Noah Krogh:

Fremsendes til Teknisk Udvalg til behandling i henhold til beslutning i byrådets møde den 17. august 2022.

Udvalg: Teknisk Udvalg

Dato: 24-08-2022

Noah Krogh:

Udvalget kunne enstemmigt tiltræde indstillingen i overensstemmelse med Magistratens anbefaling.

Johnnie Jørgensen var forhindret i at deltage i udvalgets behandling af sagen.